As pinturas d'arte rupestre esquematico de l'Abrigo de El Portalón han deixau testimonio de que a zona estió ocupada dende a prehistoria, y posteriorment por os restos romans tamién fan pensar que bi heba bell población en a zona. A primera mención d'un establimento en l'actual lugar que ocupa o pueblo ye en l'anyo 1143 seguntes un documento en que o rei Alifonso VII de Leyón donó a villa de Moreruela de Frades ta l'establimento d'o Monesterio de Santa María de Moreruela en o cual s'endica os lugars con que mugaba, un d'ells, Santa Eugenia (antigo nombre de Granja de Moreruela), endica que yera muit circa. Posteriorment en 1162, ista villa fue donada a o monesterio pasando a estar o suyo nombre Granja de Santa Eugenia, y mas tarde en 1204 torna a cambiar o suyo nombre a Granja de Opera deixando de estar vila ta fer parte de Moreruela.